|  |  |
| --- | --- |
| ГРБОВИ ЗА МЕМОРАНДУМ | Srbská republikaAutonómna pokrajina Vojvodina**Pokrajinský sekretariát vzdelávania, predpisov, správy a národnostných menšín – národnostných spoločenstiev**Bulvár Mihajla Pupina 16, 21 000 Nový SadT: +381 21 487 4609; 487 4876; 487 4702;F: +381 21 487 46 14ounz@vojvodina.gov.rs |
|  | ČÍSLO: 128-451-3375/2023-01 | DÁTUM: 9. 10. 2023 |

Podľa článku 3 Pravidiel o pridelení rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinancovanie modernizácie infraštruktúry ustanovizní základného a stredoškolského vzdelávania a výchovy a žiackeho štandardu na území AP Vojvodiny (Úradný vestník APV číslo 7/23) a Pokrajinského parlamentného uznesenia o rozpočte Autonómnej pokrajiny Vojvodiny na rok 2023 (Úradný vestník APV číslo 54/22, 27/23 - opätovná bilancia a 35/23 - opätovná bilancia), Pokrajinský sekretariát vzdelávania, predpisov, správy a národnostných menšín ‒ národnostných spoločenstiev (ďalej: sekretariát) vypísal

**SÚBEH**

**NA FINANCOVANIE A SPOLUFINANCOVANIE PROGRAMOV A PROJEKTOV NA ZVYŠOVANIE KVALITY ZÁKLADNÉHO A STREDNÉHO VZDELÁVANIA – OBSTARANIE ZARIADENIA – VIDEODOHĽADU VO FUNKCII PODPORY A ZVYŠOVANIA BEZPEČNOSTI ŽIAKOV PRE ZÁKLADNÉ A STREDNÉ ŠKOLY NA ÚZEMÍ AUTONÓMNEJ POKRAJINY VOJVODINY V ROKU 2023**

Súbeh sa vypisuje na sumu prostriedkov zabezpečených Pokrajinským parlamentným uznesením o rozpočte Autonómnej pokrajiny Vojvodiny na rok 2023 (Úradný vestník APV č. 54/22, 54/22, 27/23 - opätovná bilancia a 35/23 - opätovná bilancia), na financovanie a spolufinancovanie obstarania video monitorovacích zariadení a zariadení na prepojenie s monitorovacou miestnosťou pre základné a stredné školy na území Autonómnej pokrajiny Vojvodiny v celkovej sume **20 000 000,00 dinárov** (na úrovni základného vzdelávania a výchovy **13 000 000,00 dinárov** a na úrovni stredoškolského vzdelávania a výchovy **7 000 000,00 dinárov**).

Realizácia finančných záväzkov sa uskutoční v súlade s likvidnými možnosťami rozpočtu Autonómnej pokrajiny Vojvodiny na rok 2023.

**PODMIENKY SÚBEHU**

*1. Podávatelia prihlášky*

Právo účasti na súbehu majú ustanovizne základného a stredného vzdelávania na území AP Vojvodiny, založené Srbskou republikou, autonómnou pokrajinou alebo jednotkou lokálnej samosprávy.

*2. Kritériá prideľovania finančných prostriedkov*

Kritériá prideľovania finančných prostriedkov podľa Pravidiel o pridelení rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinacovanie modernizácie infraštruktúry ustanovizní základného a stredného vzdelávania a výchovy a žiackeho štandardu na území Autonómnej pokrajiny Vojvodiny sú:

1. význam realizácie projektu, pokiaľ ide o bezpečnosť žiakov, učiteľov a zamestnancov, ktorí využívajú objekty,
2. dôležitosť realizácie projektu na poskytovanie kvalitných podmienok na vykonávanie výchovno-vzdelávacej práce,
3. finančná opodstatnenosť projektu,
4. udržateľnosť projektu,
5. miestny alebo regionálny význam projektu,
6. činnosti vykonávané na účely realizácie projektu,
7. zabezpečené zdroje prostriedkov na realizáciu projektu,
8. výška finančných prostriedkov z prenájmu zariadenia alebo časti zariadenia, ktoré boli uhradené do rozpočtu Autonómnej pokrajiny Vojvodiny v predchádzajúcom kalendárnom roku v pomere k roku, v ktorom bol súbeh vyhlásený.

V prípade podania prihlášky na spolufinancovanie obstarania vybavenia prostriedky zabezpečené ako účasť ustanovizne môžu byť z vlastných zdrojov, z darov a z rozpočtov všetkých úrovní moci.

Uprednostnené budú ustanovizne, ktoré preukážu, že lokálna samospráva, na území ktorej má ustanovizeň sídlo, najneskôr do konca roku 2023 zafinancuje vybavenie monitorovacej miestnosti, ktorá bude umiestnená v priestoroch lokálnej policajnej stanice/jednotky, s čím súhlasila aj príslušná policajná správa.

Okrem toho sa pri prideľovaní financií bude dbať na zosieťovanie čo najväčšieho počtu ustanovizní na úrovni jednej jednotky lokálnej samosprávy, ktorá sa zaviazala financovať vybavenie monitorovacej miestnosti.

Po pridelení prostriedkov na základe súbehu užívateľ je povinný počas obstarania vybavenia konať v súlade s ustanoveniami Zákona o verejnom obstaraní (vestník Službeni glasnik RS číslo 91/2019).

**SPÔSOB PODÁVANIA ŽIADOSTI**

Žiadosti o pridelenie finančných prostriedkov sa predkladajú na jednotnom tlačive sekretariátu (jedna ustanovizeň podáva len jednu žiadosť). Kompletnú súbehovú dokumentáciu možno stiahnuť od **11. októbra 2023** na stránke sekretariátu [**www.puma.vojvodina.gov.rs**](http://www.puma.vojvodina.gov.rs)

Prihlášky sa doručujú poštou na adresu: Pokrajinský sekretariát vzdelávania, predpisov, správy a národnostných menšín – národnostných spoločenstiev s označením Pre súbeh – na financovanie a spolufinancovanie obstarania vybavenia ustanovizní základného a stredného vzdelávania a výchovy na území Autonómnej pokrajiny Vojvodiny na rok 2023, Bulvár Mihajla Pupina 16, 21 000 Nový Sad, alebo osobne v spisovni pokrajinských orgánov správy v Novom Sade (na prízemí budovy Pokrajinskej vlády).

K prihláške na súbeh sa pripája:

1. nezáväzná ponuka – predbežný účet na nákup video monitorovacieho zariadenia a zariadenia na pripojenie k monitorovacej miestnosti;
2. v prípade spolufinancovania poskytnúť dôkaz o zabezpečených prostriedkoch na spolufinancovanie obstarania vybavenia (zmluva, rozhodnutie, výpis z rozpočtu jednotky lokálnej samosprávy, finančného plánu ustanovizne a pod.) spolu s riadne podpísaným a opečiatkovaným vyhlásením zodpovednej osoby ustanovizne/jednotky lokálnej samosprávy o účasti na spolufinancovaní obstarania predmetného vybavenia (vyhlásenie doručiť vo voľnej podobe);
3. zmluva o prenájme budovy alebo časti budovy vo verejnom vlastníctve Autonómnej pokrajiny Vojvodiny, ktorá bola platná v predchádzajúcom kalendárnom roku a doklad o zaplatení finančných prostriedkov do rozpočtu Autonómnej pokrajiny Vojvodiny z predchádzajúceho kalendárneho roka;
4. potvrdenie/vyhlásenie lokálnej samosprávy, na území ktorej má škola sídlo, že najneskôr do konca roku 2023 zafinancuje vybavenie monitorovacej miestnosti v priestoroch lokálnej policajnej stanice/pobočky (ak existuje);
5. potvrdenie/vyhlásenie lokálnej policajnej stanice/pobočky, že poskytne priestor pre monitorovaciu miestnosť (ak existuje);

**Lehota podávania prihlášok na súbeh je 19. októbra 2023.**

Sekretariát si vyhradzuje právo, podľa potreby, požadovať od žiadateľa dodatočnú dokumentáciu a informácie alebo na pridelenie finančných prostriedkov určiť splnenie dodatočných podmienok.

Komisia nebude rozoberať:

* neúplné žiadosti;
* oneskorené prihlášky (zaslané po termíne označenom ako posledný deň súbehu);
* neprípustné prihlášky (predložené neoprávnenými osobami a subjektmi, ktoré nie sú uvedené v súbehu);
* prihlášky, ktoré nesúvisia so súbehom plánovaného účelu;
* prihlášky užívateľov, ktorí v predchádzajúcom kalendárnom roku neopodstatnili prostriedky pridelené sekretariátom vo finančných a opisných správach.

Výsledky súbehu sa uverejnia na internetovej prezentácii sekretariátu.

**Ďalšie informácie týkajúce sa realizácie súbehu je možné získať v sekretariáte telefonicky: 021/487 4348, 487 4702 a 487 4036.**

 **POKRAJINSKÝ TAJOMNÍK**

 **Zsolt Szakállas**